# RIIGIVARA KASUTAMISE LEPING nr 7.1-3/25/19118-2

**Transpordiamet (edaspidi TRAM),**  registrikoodiga 70001490, asukohaga Valge 4, 11413 Tallinn, mida esindab volituse alusel Annika Birk

**Rakvere MÜ**, registrikoodiga 10370650, asukohaga Rakvere Laada 20(edaspidi Ladustaja),mida esindab juhatuse liige Rene Puhke

edaspidi TRAM ja Ladustaja üksikult nimetatud Pool ja ühiselt Pooled,

võttes arvesse, etLadustaja soovib kasutada riigiteed nr 17192 Simuna – Vaiatu tee km 18,8– km19,2 metsamaterjali ladustamiseks ja laadimiseks (edaspidi ladustamiseks),

sõlmisid Pooled käesoleva lepingu (edaspidi Leping) täpsustamaks Poolte õigusi ja kohustusi alljärgnevatel tingimustel:

1. **Lepingu ese**
   1. Lepingu objektiks on 11.11.2025.a. Lisas 1 esitatud Metsamaterjali ladustamine ja laadimine riigitee maalt taotluses märgitud riigitee 17192 Simuna - Vaiatu km 18,8 - km 19,2 paremal pool asuv riigitee ja sellega külgnev osa teekaitsevööndist (edaspidi Teemaa), mida kasutatakse ladustamiseks ajavahemikus 18.11-31.10.26
   2. TRAM korraldab enne ja pärast metsamaterjali ladustamise lõpetamist Teemaa seisukorra fikseerimise fotodel ja/või videoga. Ladustajal on õigus Teemaa seisukorra fikseerimisel osaleda. Pooled on kokku leppinud, et TRAM-i poolt korraldatud nii enne kui pärast ladustamise toimumist fikseeritud Teemaa seisukorda Pooled ei vaidlusta ning lähtuvad sellest.
2. **Metsamaterjali ladustamine**
   1. Teemaa loetakse Ladustajale üle antuks pärast tasu ja tagatisraha laekumist.
   2. Kohe pärast ladustamise lõpetamist tuleb ajutine liikluskorraldus lõpetada ning liikluskorraldusvahendid Teemaalt eemaldada.
   3. Käesolev Leping ja kooskõlastatud liikluskorraldusjoonis või nende koopiad peavad olema tegevuse asukohas viibiva Ladustaja esindaja käes ja need tuleb esitada järelevalvet teostavale isikule.
   4. Ladustaja kohustub kooskõlastama oma tegevused kommunikatsioonide (side, elekter jm) valdajatega ja kaitsevööndis asuvate kinnisasjade omanikega.
   5. Ladustaja kohustub pärast Teemaal ladustatud metsamaterjali väljavedu korrastama Teemaa (sh tee ja tee elemendid, teepeenarad, nõlvad ja kraavid ning liikluskorraldusvahendid ja rajatised) viies selle ladustamiseelsesse seisundisse ning andma korrastatud Teemaa üle Lepingu Lisa 2. Korrastatud teemaa üleandmise-vastuvõtmise aktiga 20 päeva jooksul pärast tööde lõppu.
   6. Ladustaja tagab, et riigitee vastab ladustamise ajal ja pärast ladustamise lõppu nõutavatele seisunditasemetele vastavalt majandus- ja taristuministri 14.07.2015 määrusele nr 92 „Tee seisundinõuded“.
   7. Ladustamine ei tohi piirata mingil moel nähtavust riigiteel ega ohustada muul moel liiklust.
   8. Ladustamisest tulenenud riigitee seisundinõuetele mittevastavuse korral kohustub Ladustaja teostama ka ladustamise perioodil vajalikke töid riigitee seisundinõuete tagamiseks TRAM-i poolt määratud tähtaja jooksul.
   9. Ladustaja kohustub järgima „Metsamaterjali ladustamise ja teelt laadimise juhendist“ (Lisa 4) tulenevaid nõudeid.
   10. Ladustaja kohustub tagama ladustamisel ja teelt laadimisel riigiteel liiklusohutuse.
   11. Lepingust tulenevad kohustused täidetakse Ladustaja kulul.
   12. Teemaa (sh tee elementide ja rajatiste) taastamata ja korrastamata jätmise korral kohustub Ladustaja hüvitama TRAM-ile korrastamise kulud.
   13. Juhul kui Ladustaja ei teosta nõuetekohaselt ajutise liikluskorralduse tagamisega seotud tegevusi ja selle tõttu peab TRAM kandma mistahes kulutusi, hüvitab Ladustaja need TRAM-le kolme tööpäeva jooksul vastava nõude saamisest.
   14. Lepinguga võetud kohustuste täitmata jätmise või mittekohase täitmise korral on Ladustaja kohustatud hüvitama TRAM-ile või kolmandatele isikutele oma tegevuse või tegevusetusega tekitatud kahju.
   15. Ladustaja kohustub viivitamatult hüvitama ladustamisega (sh liiklusohutuse mittetagamise ja liikluskorralduse nõuete rikkumise tõttu) tekkinud kahju kolmandatele isikutele.
   16. Ladustaja kohustub oma kulul esindama TRAM-i ladustamisega (sh liiklusohutuse mittetagamise ja liikluskorralduse nõuete rikkumisega) seotud kõigis vaidlustes (sh kohtuvaidlustes) kolmandate isikutega ning kandma kõik sellega kaasnevad menetluskulud. Samuti on Pooled kokku leppinud, et Ladustaja kohustub TRAM-i nimel täitma käesolevas punktis nimetatud vaidlusega seonduva kohtulahendi, sealhulgas hüvitama kohtulahendiga väljamõistetud kahju ja väljamõistetud menetluskulud.
   17. TRAM-il on õigus nõuda iga Lepingu rikkumise korral (sh ajutise liikluskorralduse nõuete) leppetrahvi summas kuni 3000 eurot. Leppetrahvi määramine ei vabasta Ladustajat Lepingu kohustutse täitmise eest.
   18. TRAM-il on õigus lõpetada leping erakorraliselt olukorras, kus kasutamiseks antud Lepingu ese on vajalik riigivõimu teostamiseks või muul avalikul eesmärgil.
3. **Tasu ja tagatised**
   1. Ladustaja kohustub Teemaa kasutamise eest maksma tasu suuruses 100 eurot, EE891010220034796011 SEB Pank (Rahandusmin a/a), viitenumber 2800049395, selgitus: Transpordiamet leping nr. 7.1-3/25/19118-2
   2. Ladustaja kohustub oma Lepingust tuleneva Teemaa taastamise kohustuse tagamiseks kandma enne Lepingu sõlmimist intressi nõudeõiguseta summa suuruses 1000 eurot kasutades järgmisi rekvisiite: AS TREV-2 Grupp, Arvelduskonto LHV Pank AS EE407700771001385671, selgitus Transpordiamet leping Nr. 7.1-3/25/19118-2.
   3. Juhul, kui Ladustaja ei täida Lepingus nimetatud kohustusi Lepingus määratud viisil, korraldab TRAM Lepingu punktis 3.2 nimetatud summa arvelt kohustuse täitmise Ladustaja eest ning kohustuse täitmisena tasutud summad arvatakse maha Lepingu punktis 3.2 nimetatud Ladustajale tagastamisele kuuluvast summast.
   4. Lepingu punktis 3.2 nimetatud summa(d) kohustub Teehooldaja Ladustajale tagastama (20) päeva jooksul pärast Ladustaja poolt käesolevast Lepingust tulenevate kohustuste täitmist.
   5. Juhul, kui Poolte vahel tekib vaidlus Lepingu nõuetekohase täitmise osas, siis peab Teehooldaja tagastama deponeeritud summast osa, mille kohaste Teemaa taastamise osas vaidlus puudub. Vaidlusaluste Teemaa taastamise tööde osas tagastab Teehooldaja deponeeritud summa pärast vaidluse lahendamist või realiseerib deponeeritud summa Ladustaja poolt Lepingu rikkumise hüvitamiseks.
4. **Pooltevahelised teated** 
   1. Lepinguosaliste vahelised Lepinguga seotud teated peavad olema kirjalikus vormis, välja arvatud juhtudel, kui teated on informatiivse iseloomuga, ja nende edastamisel teisele Poolele ei ole õiguslikke tagajärgi.
   2. Kirjalikud teated saadetakse Pooltele e-posti teel digitaalselt allkirjastatuna või selle võimaluse puudumisel antakse Lepingu Pooltele üle allkirja vastu. Kui ühe Poole teade on teisele Poolele saadetud Lepingus märgitud e-posti aadressil, loetakse see kättesaaduks järgmisel tööpäeval.
   3. Lepingu üks Pool on kohustatud kätte saadud ning vastust eeldavale teatele vastama kolme tööpäeva jooksul selle kättesaamisele järgnevast päevast arvates, kui teates ei ole ette nähtud vastamiseks pikemat tähtaega.

1. **Lõppsätted**
   1. Lepingule allakirjutamisega Pooled avaldavad ja kinnitavad, et Lepingu sõlmimiseks on olemas kõik õigused ja volitused ning Lepingu sõlmimine ja täitmine ei riku ega ületa olemasolevaid volitusi.
   2. Leping jõustub poolte allkirjastamise hetkest ning kehtib Lepinguliste kohustuste täitmiseni. Leping loetakse täidetuks kõigi Lepingus nimetatud kohustuste nõuetekohase täitmisega.
   3. Lepingu täitmisel Lepinguosaliste vahel tekkivad vaidlused ja erimeelsused, milles Lepinguosalised ei saavuta kokkulepet läbirääkimiste teel, lahendatakse kohtulikus korras.
   4. Lepinguosaliste kontaktisikuteks on:

TRAM: Urmas Ilves e-post: urmas.ilves@transpordiamet.ee tel: 5100518

Ladustaja: Rene Puhke, e-post: [rene@rmy.ee](mailto:rene@rmy.ee) , tel: 53359111

**Poolte allkirjad**

TRAM: Ladustaja:

\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_

*/digitaalselt allkirjastatud/ /digitaalselt allkirjastatud/*

Lisad:

Lisa 1. Taotlus metsamaterjali ladustamiseks ja laadimiseks riigitee maalt

Lisa 2. Korrastatud teemaa üleandmise-vastuvõtmise akt

Lisa 3. Liikluskorralduse tüüpjoonised

Lisa 4. Metsamaterjali ladustamise ja teelt laadimise juhend